### | | | | --- | --- | | | | | --- | | **Teknik- og Miljøudvalget** 6. april 2017 Sagsnr. 710-2016-57177 Dok.nr. 710-2016-394373 Sagsbehandler DPABS | | 23.                 Anlægsbevilling til etablering af parkeringspladser ved ny hal i Hadsten - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, KF-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til en
anlægsbevilling på 2 mio. kr. til etablering af parkeringspladser ved den nye
hal i Hadsten. Byrådet har i budgettet for 2017-20 afsat 1 mio. kr. i 2017 og 1
mio. kr. i 2018 til projektet.

Parkeringspladsen foreslås anlagt på arealet øst for den
eksisterende hal 1 ud mod Hovvej i Hadsten. Arealet henligger i dag som
græsareal omkranset af buskads mod vejen.

Ejendomscentret har sammen med NODO Arkitekter udarbejdet
et skitseforslag, der giver mulighed for etablering af 60 parkeringspladser til
almindelige personbiler og tre handicapparkeringspladser placeret så nær
indgangen til hallen som muligt.

Med de nuværende parkeringspladser ved [adresse] og hal
vil den samlede parkeringskapacitet med den nye parkeringsplads være 174
parkeringspladser, fem handicapparkeringspladser og to taxa-holdepladser.

Anlægget planlægges udført i to etaper. 1. etape udføres i
2017 og omfatter rydning af arealet og bundopbygning med grus. Arealet indgår
som byggeplads og byggepladsvej til entreprenørerne i forbindelse med opførelse
af den nye hal. Anlæggets 2. etape omfatter færdiggørelse og planlægges udført
i umiddelbar forlængelse af færdiggørelsen af den nye hal. Den nye hal er
ifølge den aktuelle tidsplan færdig ved årsskiftet 2017/2018. Skitseforslaget
er vedlagt som bilag.

**VURDERING**

Med etableringen af de 63 nye parkeringspladser vurderes
behovet i området omkring [adresse] og [adresse] at være dækket i de
fleste situationer. Den nye parkeringsplads og parkeringspladsen ved skolen kan
supplere hinanden, og dette kan om nødvendigt understøttes ved
henvisningsskiltning. En eventuel senere udbygning i området kan udløse behov
for etablering af yderligere parkeringspladser.

Ved at anlægge den nye parkeringsplads tæt ved den nye hal
og stiadgangen fra [adresse] vil der fortsat være byggemuligheder nord for
parkeringspladsen og syd for, eventuelt i tilknytning til den nye hal.

For at sikre rimelig fremkommelighed og høj trafiksikkerhed
etableres til- og frakørsel via en ny tilslutning til Hovvej i passende afstand
fra [adresse], og ikke til den eksisterende parkeringsplads fra [adresse].

Patricia Jacobsen med lastbil samt buskørsel kan foregå via
begge parkeringspladser.

Udformningen af den nye parkeringsplads er udført på en
sådan måde, at arealet udnyttes bedst muligt. Niveauforskel ved handicapadgang
fra parkeringspladsen udlignes med en rampe. Der vil ske en mere detaljeret
behandling af de grønne bræmmer og belægninger m.m. i forbindelse med
projektets endelige udformning.

**ØKONOMI**

Til anlæggets gennemførelse søges en anlægsbevilling på 2
mio. kr. finansieret af det afsatte rådighedsbeløb i budgettet på 1 mio. kr. i
2017, og 1 mio. kr. i 2018. Anlægssummen fordeles på nedenstående
hovedaktiviteter:

|  |  |
| --- | --- |
| Aktivitet: | Anlægsudgift: |
| Entreprenørudgifter inkl. uforudseelige udgifter m.v. | 1.760.000 kr. |
| Ekstern rådgivning | 150.000 kr. |
| Jacob Hermansen, byggetilladelse m.v. | 50.000 kr. |
| Intern bygherrerådgivning | 40.000 kr. |
| Estimerede anlægsudgifter i alt | 2.000.000 kr. |

Hvis Byrådet godkender bevillingen, er 1 mio. kr.
forhåndsprioriteret i anlægsbudgettet for 2018.

Der er fra 2019 og frem budgetteret med årlige
driftsudgifter på 10.000 kr. til vedligehold, snerydning og saltning af den nye
parkeringsplads.

**INDDRAGELSE**

Ejendomscentret vil i samarbejde med Trafik og Veje
inddrage repræsentanter fra [adresse], Hadsten Kultur- og Idrætscenter og
relevante foreninger i lokalområdet i den endelige udformning af
parkeringspladsen.

**INDSTILLING**

Kommunaldirektøren indstiller til Byrådet:

1. At godkende skitseforslaget for
etablering af parkeringsplads ved den ny hal i Hadsten.

2. At godkende en anlægsbevilling på 2 mio. kr.
til etablering af parkeringspladser ved den ny hal i Hadsten finansieret af det
afsatte rådighedsbeløb på 1 mio. kr. i 2017 og 1 mio. kr. i 2018.

**BESLUTNING**

**Bilag**

|  |  |
| --- | --- |
| Skitseforslag ny parkeringsplads i Hadsten, 30.3.2017 | 710-2017-90540 |